Conferenza Episcopale Italiana

**Den italienske biskopskonferanse** (italiensk: **Conferenza Episcopale Italiana**, CEI) er den offisielle forsamling for alle biskoper tilknyttet italienske bispedømmer. Den italienske bispekonferanse representerer alle regionale bispekonferanser og har hovedkvarter i Roma. Det er medlem av Council of European Bishops' Conferences (CCEE) og sender en representant til Commission of Bishops' Conferences of the European Community (COMECE).

## Beskrivelse
I henhold til det ledende prinsipp om at enhver rettelig utvalgt biskop er en av postlenes etterfølgere i dine bispedømmer, og oppfyller sitt embede som kollegium under ledelse av den romerske pave. Bispekonferansen er underlagt bestemmelsene fastsatt i Codex Iuris Canonici (CIC).
## Historie
Tanken om en italiensk bispekonferanse oppsto først i 1946. Men kardinal Ernesto Ruffini, erkebiskop av Palermo, kunne først bevege pave Pius XII obrt tid, og det var først i 1951 at han tillot opprettelsen av en bispekonferanse for Italia. Dette banet vei for et første møte i januar 1952 i Firenze. Siden har det vært jevnlige møter. En første formelle regulering ble vedtatt i 1954.

I utgangspunktet omfattet imidlertid ikke konferansen alle Italias biskoper – i motsetning til senere – men kun presidentene for de regionale bispekonferanset. Disse regionale bispekonferanser var allerede blitt godkjent av Den hellige stol i 1889 gjennom instruksjonen *Alcuni Arcivescovi*.

Under Det andre Vatikankonsil fant i  1962 den første generalforsamling for alle italienske biskoper sted. I 1964 ble den italienske bispekonferansen institusjonalisert i sin nåværende form. Ifølge statuttene som ble fornyet i 1965; og alle biskoper i Italia tilhører den.

## Bispekongeransens presidenter

* Kardinal Alfredo Ildefonso Schuster OSB, erkebiskop av Milano (1952–1953)
* Kardinal Adeodato Giovanni Piazza OCD, kuriekardinal og patriark av Venezia (1953–1954)
* Kardinal Maurilio Fossati,  erkebiskop av Torino (1954–1958)
* Kardinal Giuseppe Siri,  erkebiskop av Genova (1959–1965)
* Kardinal Giovanni Urbani, patriark av Venezia (1966–1969)
* Kardinal Antonio Poma, erkebiskop av Bologna (1969–1979)
* Kardinal Anastasio Alberto Ballestrero OCD, erkebiskop av Torino (1979–1985)
* Kardinal Ugo Poletti, kuriekardinal/Romas generalvikar (1985–1991)
* Kardinal Camillo Ruini, kuriekardinal/Romas generalvikar (1991–2007)
* Kardinal Angelo Bagnasco, erkebiskop av Genova (2007–2017)
* Kardinal Gualtiero Bassetti, erkebiskop av Perugia-Città della Pieve-Città della Pieve (2017–2022)
* Kardinal Matteo Maria Zuppi, erkebiskop av Bologna (fra 2022)

Anneredes enn i så godt som all andre bispekonferanser blir dens president ikke valgt av biskopene, men siden 1959 utpekt av paven, som i tillegg til å være biskop av Roma også er primas for Italia. Også bispekonferansens generalsekretærer utnevnes av paven.

## Generalsekretærer
*Camillo Ruini (28. juni 1986 – 7. mars 1991) 
*Dionigi Tettamanzi (14. mars 1991 – 20. april 1995) 
*Ennio Antonelli (26. mai 1995 – 5. april 2001)
*Giuseppe Betori (5. april 2001 – 8. september 2008) 
*Mariano Crociata (25. september 2008 – 19. november 2013)
*Nunzio Galantino (30. desember 2013 – 26. juni 2018)
*Stefano Russo (28. september 2018 – 5. juli 2022)
*Giuseppe Baturi (5. juli 2022 – )

## Referanser